cyanic-selkie/wikianc huggingface dataset:
Δασικές πυρκαγιές στην Ελλάδα το 2021
Πυρκαγιές στη Βόρεια και Κεντρική Ελλάδα
Στην κεντρική Μακεδονία σε Χαλκιδική και Θεσσαλονίκη στο δάσος του Σειχ Σου.
Στην Περιφερειακή Ενότητα Ιωαννίνων, πυρκαγιές σημειώθηκαν στις περιοχές του δήμου Κόνιτσας (Πάδες) και στο Όρος Μιτσικέλι, κοντά στην πόλη των Ιωαννίνων.
Επίσης στη Θεσσαλία, στην Περιφερειακή Ενότητα Λάρισας, πυρκαγιές σημειώθηκαν στις περιοχές Σαραντάπορο, του Δήμου Ελασσόνας και στο Δίλοφο του Δήμου Φαρσάλων.
Πυρκαγιές στα Δωδεκάνησα
Μέτωπα πυρκαγιών σημειώθηκαν σε πολλές περιοχές της Ρόδου, όπως η Σορωνή, η Καλαμώνα, η Δαματριά, η Ψίνθος, το Θολό, η Μαριτσά, οι Πεταλούδες και η Ασγούρου, οι οποίες προκλήθηκαν επίσης από εμπρησμό.
Πυρκαγιές σημειώθηκαν επίσης, και στην Κω, στα δυτικά του νησιού.
Διεθνής βοήθεια
Κατά τη διάρκεια των πυρκαγιών η Ελλάδα διαθέτει συνολικά 71 πτητικά πυροσβεστικά μέσα, ενώ λόγω της ανεξέλεγκτης και κρίσιμης κατάστασης, η Ελλάδα ενεργοποίησε τον Ευρωπαϊκό Μηχανισμό Πολιτικής Προστασίας και έλαβε επιπλέον βοήθεια από τις εξής χώρες:
Βοήθεια από χώρες μέλη της Ευρωπαϊκής Ένωσης
Βοήθεια από άλλες χώρες
Παραπομπές
Κατηγορία:Πυρκαγιές στην Ελλάδα Κατηγορία:Γεγονότα το 2021 Κατηγορία:Ιστορία της Αττικής Κατηγορία:Ιστορία της Πελοποννήσου Κατηγορία:Ιστορία της Εύβοιας Κατηγορία:Ιστορία της Ρόδου Κατηγορία:2021 Κατηγορία:Καταστροφές στην Ελλάδα
Ευκλείδειο διάνυσμα
thumb|150 px|right|Ένα διάνυσμα αναπαρίσταται με ένα βέλος.Ευκλείδειο διάνυσμα ή απλά διάνυσμα ή άνυσμα καλείται γενικά το προσανατολισμένο ευθύγραμμο τμήμα επί του οποίου παριστάνονται τόσο στα μαθηματικά όσο και στις Φυσικές επιστήμες ιδίως στη Μηχανική διάφορα μεγέθη (δύναμης, ταχύτητας, ροπής κλπ) περιέχοντας συνάμα και τις έννοιες της διεύθυνσης και της φοράς.
Υπάρχουν ορισμένα μεγέθη όπως η μάζα, η θερμοκρασία και η απόσταση τα οποία προσδιορίζονται μόνο με το μέτρο τους, (στη φυσική χρειάζεται και η κατάλληλη μονάδα μέτρησης). Τα μεγέθη αυτά ονομάζονται μονόμετρα ή βαθμωτά.
Υπάρχουν όμως και μεγέθη όπως η ταχύτητα, η δύναμη, η ορμή, η μετατόπιση κ.α. τα οποία για να προσδιοριστούν επακριβώς δεν είναι αρκετό να γνωρίζουμε μόνο το μέτρο τους (και τη μονάδα μέτρησης). Αυτά τα μεγέθη για να τα προσδιορίσουμε χρειάζεται να ξέρουμε επιπλέον και τη διεύθυνσή τους στο χώρο και τη φορά τους. Τέτοια μεγέθη ονομάζονται διανυσματικά μεγέθη ή και, απλώς, διανύσματα.
Γενικά
Το διάνυσμα είναι ένα χαρακτηριστικό παράδειγμα έννοιας που αναπτύχθηκε μέσα από την στενή αλληλεπίδραση Μαθηματικών και Φυσικής. Από την αρχαιότητα ήταν γνωστός με διάφορες μορφές ο κανόνας του παραλληλογράμμου στους Έλληνες επιστήμονες, σύμφωνα με τον οποίο το μέτρο και κατεύθυνση δύο δυνάμεων που ασκούνται σε ένα σώμα εκφράζονται με τη διαγώνιο του παραλληλογράμμου που σχηματίζουν.
Η αποδοχή και η συστηματική χρήση των αρνητικών αριθμών στα μαθηματικά και η μελέτη μεγεθών όπως η ταχύτητα, η δύναμη και η ορμή που χαρακτηρίζονται τόσο από το μέτρο τους όσο και από την κατεύθυνσή τους στο χώρο έφεραν στο προσκήνιο την έννοια του προσανατολισμένου ευθύγραμμου τμήματος και της προσανατολισμένης κίνησης, ιδέες που συναντώνται το 17o αιώνα στα έργα των Ισαάκ Νεύτων (Νιούτον) και G. W. Leibniz (Γκότφριντ Βίλχελμ Λάιμπνιτς).
Η ανάπτυξη ενός συστηματικού λογισμού με προσανατολισμένα ευθύγραμμα τμήματα άρχισε για να δοθεί γεωμετρική ερμηνεία στους αρνητικούς αριθμούς αλλά και για να βρεθεί ένας τρόπος αναλυτικής έκφρασης του μήκους και της διεύθυνσης των ευθυγράμμων τμημάτων. Σημαντικό είναι το έργο των Κάσπαρ Βέσελ (C. Wessel) και Ζαν Ρομπέρ Αργκάν (R. Argand) στον ορισμό των πράξεων με τυχαία τμήματα του επιπέδου. Στις εργασίες τους υπάρχουν οι βασικές ιδέες του σημερινού Διανυσματικού Λογισμού.
Η ουσιαστική ανάπτυξη όμως του πεδίου αυτού ξεκινά αργότερα με τη γενίκευση των πιο πάνω ιδεών στο τρισδιάστατο χώρο και με τη θεμελίωση μιας γενικής μαθηματικής θεωρίας με τα έργα των Ουίλιαμ Χάμιλτον (W. Hamilton) και Χέρμαν Γκράσσμαν (H. Grassmann). Κατά το 19ο αιώνα η ανάπτυξη του Διανυσματικού Λογισμού επηρεάστηκε από τη φυσική. Το 1880 οι φυσικοί Γιοσάια Ουίλαρντ Γκιμπς (J. W. Gibbs) και Όλιβερ Χέβισαϊντ (O. Heaviside) δημιούργησαν τη σύγχρονη θεωρία του διανυσματικού λογισμού. Τέλος το 1888 ο Τζουζέπε Πεάνο (G. Peano) θεμελίωσε αξιωματικά την έννοια του διανυσματικού χώρου.
Αναπαράσταση ενός Διανύσματος
Στη γεωμετρία το διάνυσμα ορίζεται ως ένα προσανατολισμένο ευθύγραμμο τμήμα δηλ, ως ένα ευθύγραμμο τμήμα του οποίου τα άκρα θεωρούνται διατεταγμένα, με το πρώτο άκρο να ονομάζεται αρχή του διανύσματος ή σημείο εφαρμογής και το δεύτερο πέρας του διανύσματος. Ένα διάνυσμα με αρχή το Α και πέρας το Β συμβολίζεται με και παριστάνεται με ένα βέλος που ξεκινά από το Α και καταλήγει στο Β.
center|Vector arrow pointing from A to B
Εναλλακτικά για το συμβολισμό των διανυσμάτων χρησιμοποιούνται και έντονα κεφαλαία γράμματα του ελληνικού ή λατινικού αλφαβήτου (για παράδειγμα A \) ή μικρά γράμματα επιγραμμισμένα με βέλος (για παράδειγμα \vec{a}).
Μέτρο διανύσματος
Μέτρο ή μήκος ενός διανύσματος ονομάζεται η απόσταση μεταξύ των άκρων του Α και Β, δηλαδή το μήκος του ευθύγραμμου τμήματος ΑΒ. Συμβολίζεται με. Αν το διάνυσμα έχει μέτρο 1 τότε ονομάζεται μοναδιαίο διάνυσμα.
Φορέας διανύσματος
Φορέας ενός μη μηδενικού διανύσματος ονομάζεται η ευθεία πάνω στην οποία βρίσκεται το διάνυσμα, για παράδειγμα φορέας του διανύσματος είναι η ευθεία ΑΒ.
Αν δύο μη μηδενικά διανύσματα και  έχουν τον ίδιο φορέα ή παράλληλους φορείς λέγονται παράλληλα ή συγγραμμικά και λέμε ότι σε αυτή την περίπτωση έχουν ίδια διεύθυνση. Τα συγγραμμικά διανύσματα διακρίνονται σε ομόρροπα και αντίρροπα. Τα μη μηδενικά διανύσματα και  είναι: thumb|center|250px|Ομόρροπα διανύσματα. thumb|center|320px|Αντίρροπα διανύσματα
Το μηδενικό διάνυσμα
Ως φορέα ενός μηδενικού διανύσματος θεωρούμε ότι είναι οποιαδήποτε από τις ευθείες που διέρχονται από την αρχή του.
Πρόσθεση διανυσμάτων
Έστω δύο διανύσματα και \vec{\beta} και ζητούμε το άθροισμα. Με αρχή ένα σημείο Ο παίρνουμε τα διανύσματα και. Το διάνυσμα λέγεται άθροισμα ή συνισταμένη των δύο διανυσμάτων. Το άθροισμα των διανυσμάτων αποδεικνύεται ότι είναι ανεξάρτητο από την επιλογή του σημείου Ο. Το άθροισμα δύο διανυσμάτων μπορεί να βρεθεί και με το λεγόμενο κανόνα του παραλληλογράμμου.
Γωνία δύο διανυσμάτων
thumb|right|265px|Γωνία διανυσμάτων.Η θ είναι η γωνία που σχηματίζουν τα διανύσματα της εικόνας. Γωνία δύο μη μηδενικών διανυσμάτων ονομάζουμε τη κυρτή γωνία που αυτά σχηματίζουν αν τα πάρουμε με κοινή αρχή και είναι ανεξάρτητη από την επιλογή του σημείου κοινής αρχής.
Πολλαπλασιασμός αριθμού με διάνυσμα
Έστω κ ένας πραγματικός αριθμός με κ\ne0 και ένα μη μηδενικό διάνυσμα. Ονομάζουμε γινόμενο του κ με το ένα νέο διάνυσμα το οποίο είναι ομόρροπο του  αν κ>0 και αντίρροπο του  αν κ<0 και επίσης έχει μέτρο. Αν κ=0 ή τότε ορίζουμε ως το μηδενικό διάνυσμα. Ως συνέπεια του ορισμού ισχύει:. Σημαντικό είναι επίσης το εξής θεώρημα, σύμφωνα με το οποίο αν είναι δύο διανύσματα με, τότε
Ιδιότητες πολλαπλασιασμού αριθμού με διάνυσμα
Για κάθε διάνυσμα και για κάθε  αποδεικνύεται ότι ισχύουν οι εξής ιδιότητες:
Εσωτερικό/Αριθμητικό γινόμενο δύο διανυσμάτων
Το εσωτερικό γινόμενο δύο διανυσμάτων και \vec{\beta} συμβολίζεται με  και ορίζεται ως
όπου με και  συμβολίζουμε τα μέτρα των διανυσμάτων  και \vec{\beta} αντίστοιχα, cos θ (ελλ. συν θ ), και θ τη γωνία που σχηματίζεται ανάμεσα στα δύο διανύσματα. Είναι φανερό πως το εσωτερικό γινόμενο δύο διανυσμάτων θα είναι πάντα ένας αριθμός και όχι ένα νέο διάνυσμα όπως στην πρόσθεση και την αφαίρεση διανυσμάτων.
Όταν τα διανύσματα είναι κάθετα μεταξύ τους, το εσωτερικό γινόμενο είναι ίσο με το 0, ενώ όταν είναι παράλληλα (ή αντιπαράλληλα) το εσωτερικό γινόμενο ισούται με το θετικό (ή αρνητικό αντίστοιχα) γινόμενο των μέτρων τους. Αυτό είναι φανερό γιατί cos90^o = 0 και cos0^o = 1 ή.
Το εσωτερικό γινόμενο ορίζεται επίσης και ως το άθροισμα των γινομένων των επιμέρους συνιστωσών των διανυσμάτων. Συγκεκριμένα, αν τα διάνυσματα και \vec{\beta} είναι n διαστάσεων γράφονται αναλυτικά,  και  με  να είναι τα μοναδιαία διανύσματα βάσης ενός διανυσματικού χώρου n διαστάσεων, τότε το εσωτερικό γινόμενο γράφεται ως:
Το εσωτερικό γινόμενο χρησιμοποιείται εκτεταμένα στις εξισώσεις της φυσικής, όπως και όλος ο διανυσματικός λογισμός άλλωστε.
Εξωτερικό/Διανυσματικό γινόμενο δύο διανυσμάτων
Το εξωτερικό γινόμενο δύο διανυσμάτων είναι ουσιαστικά μια καινούρια πράξη μεταξύ διανυσμάτων. Διαφέρει από το εσωτερικό γινόμενο όσον αφορά τα αποτελέσματα των πράξεων. Στο μεν εσωτερικό γινόμενο λαμβάνουμε ένα βαθμωτό μέγεθος ως αποτέλεσμα, ενώ στο εξωτερικό παίρνουμε ένα διάνυσμα.
left|150px Το εξωτερικό γινόμενο δεν γενικεύεται για n διαστάσεις, έχει νόημα μόνο σε τρισδιάστατους χώρους.
Αν και \vec{\beta} είναι τα δύο διανύσματα, το εξωτερικό γινόμενο συμβολίζεται ως  και ορίζεται ως
και είναι τα μέτρα των διανυσμάτων  και \vec{\beta}, sin θ το ημιτονο αυτών των διανυσμάτων, \theta είναι η γωνία μεταξύ των δύο διανυσμάτων, και \hat n είναι το μοναδιαίο διάνυσμα κάθετο στο επίπεδο που ορίζουν τα και \vec{\beta}.
Γραφικά, το εξωτερικό γινόμενο αναπαρίσταται από το σχήμα, όπου φαίνεται ότι, δηλαδή στην πράξη του εξωτερικού γινομένου δεν ισχύει η αντιμεταθετική ιδιότητα. Τα φυσικά μεγέθη (διανύσματα) που παράγουν το νέο διάνυσμα γράφονται με συγκεκριμένη σειρά και η κατεύθυνση του εξωτερικού γινομένου προκύπτει με τον κανόνα του δεξιού χεριού.
Για παράλληλα ή αντιπαράλληλα διανύσματα το εξωτερικό γινόμενο δίνει το μηδενικό διάνυσμα, εφόσον sin0^o = 0 και.
Το εξωτερικό γινόμενο δύο διανυσμάτων και   μπορεί ακόμη να εκφραστεί με την μορφή ορίζουσας:.
Τριπλά γινόμενα
Έστω τρία διανύσματα \vec A, \vec B και \vec C. Για τα τα τρία αυτά διανύσματα ισχύουν τα ακόλουθα:
Μέτρο διανύσματος
Μέτρο (διανύσματος) είναι ένας αριθμός που χαρακτηρίζει ένα διάνυσμα ή ένα βαθμωτό μέγεθος, χωρίς όμως να πρόκειται πάντα για την ίδια μονάδα μέτρου, π.χ. Newton για τη δύναμη, Joule για την ενέργεια.
Το μέτρο ή μήκος ενός διανύσματος συμβολίζεται με  και ισούται με την τετραγωνική ρίζα του αθροίσματος των τετραγώνων των συνιστωσών του. Πιο συγκεκριμένα, αν
όπου οι συνιστώσες του διανύσματος και  τα μοναδιαία διανύσματα της βάσης, τότε το μέτρο του διανύσματος θα ισούται με
Τα παραπάνω είναι γενικά, και ισχύουν για n \, διαστάσεις. Για παράδειγμα, αν είναι ένα τυχαίο διάνυσμα στις συνηθισμένες τρεις διαστάσεις, τότε το μέτρο του θα ισούται σύμφωνα με τα παραπάνω με
Κατηγορία:Αφηρημένη άλγεβρα Κατηγορία:Γραμμική άλγεβρα Κατηγορία:Θεμελιώδεις έννοιες της φυσικής Κατηγορία:Μηχανική
Εξκάλιμπερ
thumb|right|150px|Η κυρά της λίμνης όταν παίρνει το εξκάλιμπερ από τον Μπέντβιρ Το Εξκάλιμπερ (Excalibur, ουαλλική γλώσσα Caledfwlch Καλεντβούλχ), σύμφωνα με τον μύθο, ήταν ένα σπαθί το οποίο ήταν καρφωμένο σε έναν βράχο και όποιος ιππότης κατάφερνε να το βγάλει από εκεί θα γινόταν βασιλιάς της Αγγλίας. Το Εξκάλιμπερ στον βράχο το είχε βάλει ο πατέρας του Αρθούρου Ούθερ Πεντράγκον λίγο πριν πεθάνει (το οποίο σπαθί είχε δώσει στον Ούθερ ο Μάγος Μέρλιν). Πολλοί ιππότες συνέρρεαν γύρω από αυτό και προσπαθούσαν να το βγάλουν, πολλοί μονομαχούσαν για το ποιος θα το τραβήξει πρώτος. Σε μια τέτοια μονομαχία σπάει το σπαθί ενός ιππότη και αυτός διατάζει τον υπηρέτη του να του φέρει ένα άλλο. Αυτός τότε τράβηξε το Εξκάλιμπερ και το έβγαλε από τον βράχο, ο υπηρέτης ήταν ο Αρθούρος ο οποίος έγινε ο βασιλιάς της Αγγλίας. Όταν ο Αρθούρος τραυματίστηκε θανάσιμα στη μάχη με τον γιό του Μόρντρεντ ζήτησε από τον ιππότη Μπέντβιρ να το πετάξει στην πρώτη λίμνη που θα συναντούσε μπροστά του, αυτός προσποιήθηκε δύο φορές ότι το έκανε, ο Αρθούρος επέμενε και τελικά το πέταξε. Από τα νερά της λίμνης εμφανίστηκε η κυρά της λίμνης, η νόμιμη κάτοχός του, η οποία το πήρε για πάντα μαζί της. Πιθανά να βρίσκεται στην κοντινότερη λίμνη ή ποταμό που βρίσκεται στο Λονδίνο
Βιβλιογραφία
Κατηγορία:Αρθουριανός κύκλος
Κοσμάς Κάμηλος
Ο Κοσμάς Κάμηλος ήταν ιερέας και βυζαντινός βιβλιογράφος του 14ου αιώνα.
Βιογραφικά στοιχεία
Η καταγωγή του ήταν από την Αθήνα. Έγραψε σε περγαμηνή τον κώδικα που φυλάγεται στην Εθνική Βιβλιοθήκη του Παρισιού με τον αύξοντα αριθμό 2243. Ο κώδικας περιέχει την ιατρική συγγραφή του Νικολάου του Μυρεψού και άλλα ιατρικά συγγράμματα. Ο κώδικας επεκδόθηκε το 1708 από τον Montfaucon στην σειρά Palaeographia Graeca, σελ. 70., καθώς και το 1891 από τον Omont στην σειρά Fac-similés des manuscrits Grecs datés de la Bibliothèque Nationale du IX au XIV siècle στο Παρίσι.
Η έκδοση του Omont περιέχει πανομοιότυπο των σελίδων 11 και 620 του κώδικα. Τα πολλά ορθογραφικά λάθη που παρατηρούμε στο πανομοιότυπο αυτό είναι ενδεικτικό σημείο για την θλιβερή εικόνα της ελληνικής παιδείας στην Αθήνα τον καιρό των Καταλωνίων. Χάρη της εκδόσεως του Οmont μαθαίνουμε και το όνομα του ιατρού Δημήτριου Χλωμού, που πιθανώς να διέτριβε στην Αθήνα, και για χάρη του οποίου ο Κάμηλος έγραψε τον κώδικα.
Ιστορική μελέτη
Η σημείωση αυτή είναι και από άλλης άποψης πολύτιμη για τους ιστορικούς, εφόσον βλέπουμε τον έξαρχο της αγιωτάτης μητρόπολης Αθηνών Κάμηλο, την εποχή των κατακτητών και υπό Λατίνων αρχιεπισκόπων. Από εκεί συμπεραίνουμε ότι το Πατριαρχείο της Κωνσταντινούπολης δεν είχε παραιτηθεί από τα δικαιώματα που είχε στην Αθήνα. Αν και δεν χειροτονούνταν ορθόδοξοι μητροπολίτες, οι έξαρχοι της μητροπόλεως ήταν άνθρωποι του Πατριαρχείου.
Πηγές
Κατηγορία:Βυζαντινοί βιβλιογράφοι
Διαφορές οργανικών και ανόργανων ενώσεων
Ακολουθεί πίνακας των κυριοτέρων διαφορών μεταξύ οργανικών ενώσεων και ανόργανων ενώσεων:!!!
Δείτε επίσης
Κατηγορία:Χημικές ενώσεις Κατηγορία:Οργανικές ενώσεις Κατηγορία:Ανόργανες ενώσεις
Τρανή Λάκκα Αρκαδίας
Η Τρανή Λάκκα είναι ημιορεινός οικισμός της κοινότητας Νεοχωρίου του δήμου Γορτυνίας και της δημοτικής ενότητας Τροπαίων. Βρίσκεται 57 χλμ. βορειοδυτικά από την Δημητσάνα κοντά στον ποταμό Λάδωνα, σε υψόμετρο 225 μέτρα. Η πρόσβαση στο χωριό οδικώς είναι εύκολη. Βρίσκεται στο 100ο χιλιόμετρο της εθνικής οδού Τρίπολης-Ολυμπίας-Πύργου. Σύμφωνα με το σχέδιο Καλλικράτης μαζί με το Νεοχώρι, τη Μπερτσιά και τη Νέα Δάφν η αποτελούν την τοπική κοινότητα Νεοχωρίου Γορτυνίας που υπάγεται στην δημοτική ενότητα Τροπαίων του Δήμου Τρίπολης και σύμφωνα με την την απογραφή του 2011 απογράφησαν 24 κάτοικοι.
Παραπομπές
Κατηγορία:Χωριά του νομού Αρκαδίας Κατηγορία:Δήμος Γορτυνίας <references group="www.statistics.gr" />
Λευτέρης Χαλκιαδάκης
Ο Λευτέρης Χαλκιαδάκης (10 Μαρτίου 1927 - 11 Ιανουαρίου 2008) ήταν Έλληνας διευθυντής ορχήστρας.
Βιογραφικά στοιχεία
Το 1964 εγκαταστάθηκε στην Αθήνα. Έχει διευθύνει σε Παρίσι, Βρυξέλλες, Μασσαλία, Ισραήλ και αλλού. Στην Ελλάδα υπήρξε από τους ιδρυτές και μόνιμος αρχιμουσικός της Συμφωνικής Ορχήστρας του Δήμου Αθηναίων. Συνεργάστηκε επίσης με κλιμάκιο της Ορχήστρας "Παναρμόνια", ηχογραφώντας τη μουσική του Π. Ντέσσαου στη "Μάνα Κουράγιο" του Μπ. Μπρεχτ (που παρουσιάστηκε το 1972 από τον Θίασο Κατίνας Παξινού-Αλέξη Μινωτή). Στο μεταξύ, από το 1969 ήταν μόνιμος αρχιμουσικός στην ΕΡΤ και συνεργάστηκε σποραδικά με τις ΚΟΑ και ΚΟΘ. Συνεργάστηκε επίσης με την Εθνική Λυρική Σκηνή διευθύνοντας όπερες, οπερέτες και μπαλέτα, μεταξύ των οποίων: "Αλιείς Μαργαριταριών", "Οι Γάμοι του Φίγκαρο", "Ο Μαγικός Αυλός", "Ριγκολέττο", "Η Νυχτερίδα", "Ο Κουρέας της Σεβίλλης", Βαφτιστικό, πολλές Βραδιές μπαλέτου, κ.ο.κ.). Το 1979 ήταν ο διευθυντής της ορχήστρας για το ελληνικό τραγούδι που συμμετείχε στη Eurovision..
Υπήρξε ιδρυτικό στέλεχος και πρόεδρος της Όπερας Δωματίου Αθηνών, με παραγωγές, όπως το «Βαστιανός και Βαστιανή» του Μότσαρτ στο Φεστιβάλ Πεντέλης,κ.λπ. Επίσης, μαέστρος της Ορχήστρας του «Southeastern College», με την οποία έδωσε πολλές συναυλίες. Στους μαθητές του οι: Χρ. Αναστασίου, Β. Βούρτση, Ι. Δακουτρός, Ά. Δημητριάδης (βλ. Ορχήστρα νυκτών εγχόρδων «Άττικα»), Ι.Λ. Ερενίδης (βλ. σύγχρονοι συνθέτες/τιδες), Ά. Μορφίδου, Τάκης Παπαδόπουλος, κ.ά. Έχει διδάξει διεύθυνση ορχήστρας σε διάφορα Σεμινάρια και το 1997 δίδαξε σε Σεμινάρια (για πρώτη φορά στην Ελλάδα) το σύστημα «Τοσκανίνι-Μπαρζέν».
Στις 11 Ιανουαρίου 2008 πέθανε σε ηλικία 81 ετών.
Παραπομπές
Κατηγορία:Έλληνες διευθυντές ορχήστρας
Θερινοί Ολυμπιακοί Αγώνες 1952
thumb|right|Το επίσημο λογότυπο. Οι Θερινοί Ολυμπιακοί Αγώνες 1952, οι Αγώνες της 15ης Ολυμπιάδας της σύγχρονης εποχής, διοργανώθηκαν στο Ελσίνκι της Φινλανδίας από τις 19 Ιουλίου έως και τις 3 Αυγούστου 1952.
Ανάθεση
Επειδή η Ιαπωνία είχε ανακοινώσει ήδη από το 1938 ότι δεν θα μπορούσε να φιλοξενήσει τους Ολυμπιακούς Αγώνες του 1940 στο Τόκιο, λόγω της εμπλοκής της στον Δεύτερο Σινοϊαπωνικό Πόλεμο, το Ελσίνκι επελέγη μόλις 4 ημέρες μετά να διοργανώσει την Ολυμπιάδα της χρονιάς αυτής, που όμως τελικά ακυρώθηκε στις 20 Απριλίου 1940 λόγω του ξεσπάσματος του Β' Παγκοσμίου Πολέμου το 1939. Ως αποτέλεσμα, αποφασίστηκε σε ψηφοφορία της ΔΟΕ στη Στοκχόλμη στις 21 Ιουνίου 1947 να ανατεθεί στο Ελσίνκι η διοργάνωση του 1952, καθώς μάλιστα είχε ήδη έτοιμες τις σχετικές αθλητικές υποδομές. Για την ιστορία, το Τόκιο φιλοξένησε τελικώς τους Ολυμπιακούς Αγώνες του 1964.
Ενδιαφέροντα στοιχεία
Με τη διοργάνωση αυτή, το Ελσίνκι παραμένει μέχρι σήμερα η βορειότερη πόλη που έχει φιλοξενήσει ποτέ Θερινούς Ολυμπιακούς Αγώνες. Επίσης, ήταν τότε και για εξαιρετικά μεγάλο χρονικό διάστημα η Ολυμπιάδα όπου είχαν καταρριφθεί τα περισσότερα παγκόσμια ρεκόρ σε μία μόνο τέτοια διοργάνωση, ώσπου τελικώς ο αριθμός αυτός ξεπεράστηκε στους Ολυμπιακούς Αγώνες του 2008 στο Πεκίνο.
Καθώς μάλιστα είχε προηγηθεί η διοργάνωση των Ολυμπιακών Αγώνων του 1948 στο Λονδίνο, η Ολυμπιάδα στο Ελσίνκι το 1952 παραμένει μέχρι σήμερα η πιο πρόσφατη φορά που δύο συνεχόμενοι Θερινοί Ολυμπιακοί Αγώνες διοργανώθηκαν στην Ευρώπη. Το 1952 έλαβαν μέρος για πρώτη φορά σε Ολυμπιάδα η Σοβιετική Ένωση, η Λαϊκή Δημοκρατία της Κίνας, το Χονγκ Κονγκ, η Ινδονησία, το Ισραήλ και η Ταϊλάνδη. Ειδικότερα όμως η Κίνα μετά τη διοργάνωση αυτή αποσύρθηκε μετά από μέλος της ΔΟΕ και επανεντάχθηκε σε αυτήν μόλις τον Νοέμβριο του 1979. Ως αποτέλεσμα, η Κίνα έλαβε πάλι μέρος για πρώτη φορά σε διοργάνωση Ολυμπιακών Αγώνων στους Χειμερινούς Ολυμπιακούς Αγώνες του 1980 και σε Θερινή Ολυμπιάδα στους Ολυμπιακούς Αγώνες του 1984 στο Λος Άντζελες.
Βιβλιογραφία
Κατηγορία:Πολυαθλητικές διοργανώσεις το 1952 Κατηγορία:Ελσίνκι
Μεγάλη Κατήχηση του Λούθηρου
thumb|160px|right|Αγγλική έκδοση της Μεγάλης Κατήχησης Η Μεγάλη Κατήχηση του Λούθηρου (γερμ.: Der Große Katechismus) γράφτηκε από το Μαρτίνο Λούθηρο, και δημοσιεύθηκε το Απρίλιο του 1529. Η Μεγάλη Κατήχηση απευθύνεται κυρίως σε εκκλησιαστικούς λειτουργούς, ως βοήθημα για την διδασκαλία στις συναθροίσεις τους. Διαιρείται σε πέντε τμήματα: τις Δέκα Εντολές, το Σύμβολο των Αποστόλων, την Κυριακή προσευχή, το μυστήριο του Αγίου Βαπτίσματος, και το μυστήριο της Θείας Ευχαριστίας. Περιλαμβάνεται στο Βιβλίο της Ομόνοιας, το οποίο αποτελεί σε γενικές γραμμές την ομολογία πίστεως των Λουθηρανών.
Εξωτερικοί σύνδεσμοι
Κατηγορία:Λουθηρανισμός
Μιχαήλ Καλοφρενάς
Ο Μιχαήλ Καλοφρενάς ήταν βυζαντινός βιβλιογράφος του 15ου αιώνα.
Βιογραφικά στοιχεία
Η καταγωγή του ήταν από την Αθήνα. Είναι ένας από τους προγόνους της Αθηναϊκής οικογένειας Καλλιφρονά, στην οποία το όνομα Μιχαήλ μεταβιβάζεται από παππού σε εγγονό μέχρι σήμερα. Ο Καλλιφρονάς ήταν ιερέας στην Αθήνα και λόγιος, αν και στις επιστολές του κάνει πολλές ανορθογραφίες. Γνωρίζουμε ότι είχε ένα τουλάχιστο γιό, τον Ιωάννη.
Το έτος 1691 συναντάμε το όνομα ενός άλλου, του Λεονάρδου Καεφρονά που μνημονεύεται σε κάποιο κατάλογο εκπατρισθέντων από τον Μοροζίνη, οι οποίοι μετά την άλωση της Αθήνας μετανάστευσαν στην Γαστούνη.
Πηγές
Κατηγορία:Έλληνες βιβλιογράφοι
Γαλαξιδιώτικα
Τα Γαλαξιδιώτικα ήταν παλιά συνοικία των Πατρών.
Βρίσκεται μέσα στην περιοχή Τζίνη και συγκεκριμένα στην οδό Στρατοκλέους. Μετά το 1828 πολλοί Γαλαξιδιώτες είχαν μεταναστεύσει στην Πάτρα, όμως το 1928 σταμάτησε να ακούγεται αυτό το τοπωνύμιο.
Πηγές
Κατηγορία:Συνοικίες της Πάτρας
Παπαφλέσσεια
Η Διεθνής Συνάντηση Στίβου "Παπαφλέσσεια" διεξάγεται ετησίως στην Καλαμάτα από το 1996 ενώ προϋπήρχε ως διοργάνωση αρχικά τοπικού και αργότερα πανελλήνιου χαρακτήρα. Στη σημερινή μορφή του συνδιοργανωτές του μήτιγκ είναι ο Μεσσηνιακός Γ.Σ., ο Δήμος Καλαμάτας και η Νομαρχία Μεσσηνίας. Το όνομα της διοργάνωσης δόθηκε προς τιμήν του Μεσσηνίου ήρωα της Επανάστασης του 1821 και σε ανάμνηση της θυσίας του στο Μανιάκι Μεσσηνίας.
Ιστορικό
Τα "Παπαφλέσσεια" ξεκίνησαν στα μέσα της δεκαετίας 1950-60 ως ετήσιοι τοπικοί αγώνες στίβου και αποτελουν την μετεξέλιξη της προπολεμικής αθλητικής διοργάνωσης "Ελευθέρια". Μετείχαν αθλητές από το νομό Μεσσηνίας και οι αγώνες διεξάγονταν στο ιστορικό γήπεδο του Μεσσηνιακού Γ.Σ. Οι αγώνες ήταν δημοφιλείς και αποτελούσαν ένα άτυπο μεσσηνιακό πρωτάθλημα στίβου. Συνεχίστηκαν ανελλιπώς ως το 1968 και στο πρόγραμμά τους περιλαμβάνονταν τα αγωνίσματα: 100, 200, 400, 1500, 3000, 4Χ100, μήκος, ύψος, τριπλούν, επί κοντώ, μήκος χωρίς φορά, σφαίρα, δίσκος, ακόντιο και λιθοβολία.
Μετά από μακροχρόνια διακοπή οι αγώνες αναβίωσαν το 1984, χρονιά που τοποθετήθηκε ελαστικός τάπητας στο Δημοτικό Στάδιο Καλαμάτας μετατρέποντάς το σε κατάλληλο στάδιο για αγώνες. Ως το 1995 είχαν αποκλειστικά ελληνικό χαρακτήρα και σε αυτούς συμμετείχαν κυρίως αθλητές από την Πελοπόννησο και την Αττική και σπανιότερα από άλλες περιοχές της Ελλάδας.
Το 1996 ξεκινά η διεθνοποίηση των Παπαφλεσσείων με τη συμμετοχή των καλύτερων Ελλήνων και πολλών επιφανών ξένων αθλητών. Επιτυγχάνονται μερικές εντυπωσιακές επιδόσεις και το μήτιγκ γίνεται ιδιαίτερα δημοφιλές. Η διοργάνωσή του τελεί πλέον υπό την αιγίδα του ΣΕΓΑΣ και της Ευρωπαϊκής Ομοσπονδίας Αθλητισμού (Εuropean Αthletic Αssociation-E.A.A.).
Παπαφλέσσειος Δρόμος
Αναπόσπαστο μέρος της διοργάνωσης αποτελούν οι εκδηλώσεις προς τιμήν του Γρηγορίου Δικαίου "Παπαφλέσσα", ήρωα της Επανάστασης του Εικοσιένα, που θυσιάστηκε στις 20 Μαΐου 1825 στη Μάχη στο Μανιάκι. Οι εκδηλώσεις ξεκινούν με την τελετουργική αφή της Ιερής Φλόγας στο χώρο θυσίας στο Μανιάκι Μεσσηνίας. Ακολουθεί η μεταφορά της ως τα περίχωρα του Σταδίου, όπου την παραλαμβάνει λαμπαδηδρόμος για να τη μεταφέρει στο στάδιο και να ανάψει το βωμό δίνοντας το έναυσμα της έναρξης των αγώνων.
Ταυτόχρονα τελείται ο "Παπαφλέσσειος Δρόμος" στη διαδρομή "Θουρία-Δημοτικό Στάδιο Καλαμάτας", μήκους 11.170 μ., ο τερματισμός του οποίου γίνεται λίγο μετά την άφιξη της φλόγας. Ο αγώνας αυτός καθιερώθηκε το 1996 και την ευθύνη της διοργάνωσης έχει ο Δήμος Θουρίας.
Εξωτερικοί σύνδεσμοι
Κατηγορία:Καλαμάτα Κατηγορία:Διοργανώσεις στίβου στην Ελλάδα
Κατάταξη Παγκόσμιου Τουρισμού
Τα στοιχεία κατάταξης προέρχονται από ταν Παγκόσμιο Οργανισμό Τουρισμού των Ηνωμένων Εθνών.
Οι χώρες με τις περισσότερες αφίξεις τουριστών το 2014
κέντρο|μικρογραφία|650x650εσ|
Κατάλογος συνταγμάτων της Ελλάδας
Το Ελληνικό κράτος έχει αποκτήσει αρκετά Συντάγματα από την αρχή της ύπαρξής του, το 1821, μέχρι σήμερα:
Πηγές
Κατηγορία:Νεότερη ιστορία της Ελλάδας συνταγματων της ελλαδας
Star Trek Beyond
Η ταινία πρωτοκυκλοφόρησε στη Βόρεια Αμερική στις 4 Ιουνίου 2016 από την Paramount Pictures.Η ταινία είναι αφιερωμένη στην μνήμη του Λέοναρντ Νίμοϊ, που πέθανε κατά την διάρκεια της προ-παραγωγής, καθώς και του Άντον Γιέλτσιν. Ήταν μια επιτυχία στο box office, κερδίζοντας $ 343 εκατομμύρια παγκοσμίως και έλαβε γενικά θετικές κριτικές, επαινώντας τις ερμηνείες των ηθοποιών, τις κοινές δράσεις, τη μουσική, καθώς και τον φόρο τιμής στους Λέοναρντ Νίμοϊ και Άντον Γιέλτσιν.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2016 Κατηγορία:Ταινίες παραγωγής Paramount Pictures Κατηγορία:Περιπέτεια επιστημονικής φαντασίας (ταινίες) Κατηγορία:Ταινίες σίκουελ Κατηγορία:Ταινίες τοποθετημένες σε φανταστικούς πλανήτες Κατηγορία:Σταρ Τρεκ Κατηγορία:Αγγλόφωνες ταινίες Κατηγορία:Ταινίες γυρισμένες στα Ηνωμένα Αραβικά Εμιράτα Κατηγορία:Ταινίες γυρισμένες στον Καναδά Κατηγορία:Ταινίες σε σενάριο Σάιμον Πεγκ Κατηγορία:Ταινίες γυρισμένες στη Σεούλ Κατηγορία:Ταινίες IMAX Κατηγορία:Ταινίες της Skydance Media
Γκαστόνε Βεντούρα
Ο Γκαστόνε Βεντούρα υπήρξε αντιναύαρχος του Ιταλικού Ναυτικού, κόμης, δημοσιογράφος, συγγραφέας και σημαντικός ερευνητής του Τεκτονισμού και του Μαρτινισμού. Ήταν απόγονος αριστοκρατικής οικογένειας της Πάρμας.
Συνέγραψε αρκετά βιβλία για τα οποία ταξίδεψε σε Αίγυπτο, Υεμένη, Ινδία και Ανατολική Αφρική. Αγωνίσθηκε για την διατήρηση της παραδοσιακής φυσιογνωμίας του Τεκτονισμού και του Μαρτινισμού. Διαδέχθηκε τον Ottavio Ulderico Zasio στην ηγεσία του Αρχαίου και Αρχέγονου Ανατολικού Τύπου Μισραΐμ και Μέμφις, την οποία κληροδότησε με τον θάνατό του στον Σεμπαστιάνο Καρακιόλο. Διετέλεσε Κυρίαρχος Μεγάλος Διδάσκαλος του Μαρτινιστικού Τάγματος της Ιταλίας.
Πηγές
Κατηγορία:Εσωτεριστές
Χιραϊζούμι
To Χιραϊζούμι (平泉町 Hiraizumi-chō) είναι μια μικρή πόλη που βρίσκεται στην Περιοχή Νισιιβάι, Νομός Ιουάτε, Ιαπωνία. Την 31 Ιουλίου 2017 η πόλη είχε πληθυσμό 7.803 και πυκνότητα πληθυσμού ίση με 123 άτομα ανά τ.χλμ. σε 2.648 νοικοκυριά. Η συνολική έκταση της πόλης ήταν 63,39 τ.χλμ.. Είναι γνωστή για τα Ιστορικά Μνημεία και Χώρους του Χιραϊζούμι, που αναγνωρίστηκαν ως Μνημεία Παγκόσμιας Κληρονομιάς του UNESCO το 2011, και περιγράφονται ως: Ναοί, Κήποι και Αρχαιολογικοί Χώροι που απεικονίζουν την Βουδιστική Αγνή Χώρα.
Παραπομπές
Κατηγορία:Πόλεις της Ιαπωνίας
Κλινικός Βαμπιρισμός
Κλινικός Βαμπιρισμός, πιο συχνά αποκαλούμενος και ως Σύνδρομο του Ρένφιλντ, είναι ένας όρος για να περιγράψουμε την εμμονή κατανάλωσης αίματος. Η διαταραχή αυτή δεν έχει επίσημα κατηγοριοποιηθεί στον Διαγνωστικό και Στατιστικό Οδηγό Ψυχολογικών Διαταραχών. Ο όρος επινοήθηκε (πιθανά ως φάρσα ή αστείο) ψευδοεπιστημονικά από τον κλινικό ψυχολόγο Ρίτσαρντ Νολ που εμπνεύστηκε το όνομα από τον εντομοφάγο βοηθό του Δράκουλα, Ρένφιλντ, όπως αναφέρεται στο μυθιστόρημα του Μπραμ Στόκερ. Ο όρος έχει χρησιμοποιηθεί τόσο στην ψυχιατρική όσο και την φανταστική λογοτεχνία, καθώς και στην τηλεόραση, όπου αναφέρθηκε σε επεισόδιο του CSI με τίτλο Commited (5ος κύκλος, επεισόδιο 21). Αναφέρθηκε επίσης στον 5ο κύκλο της σειράς Criminal Minds, στο 7ο επεισόδιο με τίτλο The Performer.
Παρότι ξεκίνησε πιθανά ως φάρσα ή λάθος έχει χρησιμοποιηθεί και ως ψευδοεπιστήμονική περιγραφή πραγματικών ή υποτιθέμενων διαταραχών. Τα σπάνια κρούσματα της ασθένειας που έχουν περιγραφεί και οι αναφορές που υπάρχουν αναφέρουν το συγκεκριμένο σύνδρομο ως συμπτώματα σχιζοφρένειας ή κάποιο είδος παραφιλίας. Κάποιοι κατά συρροήν δολοφόνοι εκτελούσαν βαμπιρικές τελετές παρόμοιου είδους στα θύματά τους. Οι δολοφόνοι Πίτερ Κούρτεν και Ρίτσαρντ Τρέντον Τσέις αποκαλούνταν βρικόλακες από τον Τύπο αφού είχαν τη συνήθεια να πίνουν το αίμα των θυμάτων τους. Ομοίως, το 1932, ένας ανεξιχνίαστος φόνος στη Στοκχόλμη της Σουηδίας, ονομάστηκε Ο φόνος του Βρικόλακα λόγω των συνθηκών κατά των οποίων πέθανε το θύμα.
Σύμφωνα με την περιγραφή του Νολ,
Ο Νολ παρατήρησε σχετικές αναφορές της ασθένειας στο σύγγραμμα του Γερμανού ψυχίατρου Ρίτσαρντ βαν Κραφτ-Έμπινγκ το οποίο γράφτηκε το 1886 και είχε τίτλο Psychοpathia Sexualis. Ο Νολ επίσης υπέθετε πως από το έργο του Κραφτ-Έμπινγκ είχε εμπνευστεί και επηρεαστεί ο Μπραμ Στόκερ που έγραψε το Δράκουλα.
Κατηγορία:Σύνδρομα Κατηγορία:Παραφιλίες
Ίγκορ Στραβίνσκι
Ο Ίγκορ Φιόντοροβιτς Στραβίνσκι (ρωσ. Игорь Фёдорович Стравинский, ΔΦΑ: [ˈiɡərʲ ˈfʲɵdərəvʲɪt͡ɕ strɐˈvʲinskʲɪj], Λομονόσοφ Ρωσίας, 17 Ιουνίου 1882 – Νέα Υόρκη, 6 Απριλίου 1971), καθιερωμένος στα ελληνικά ως Ιγκόρ Στραβίνσκι, ήταν σημαντικός μουσικός συνθέτης του 20ού αιώνα. Το πολύπλευρο έργο του και οι παραδοξότητες ορισμένων εκφραστικών επιλογών του, προκάλεσαν έντονες αντιπαραθέσεις στον κόσμο της λόγιας σύγχρονης μουσικής.
Στυλ
Οι σκληρές διαφωνίες και αρμονικές ελευθερίες, οι πιο ιδιόρρυθμοι συνδυασμοί ορχηστρικών χρωμάτων, εξωτικών κλιμάκων, πολυτονικότητας και πολυρυθμίας, μελωδικών στιλ και ρυθμών, όλα χρησιμοποιούνται στη μουσική του με ένα ιδιότυπο και ανήσυχο ύφος, αλλά πάντα στο πλαίσιο της τονικής μουσικής. Μόνο στα τελευταία έργα του ακολουθεί τη δωδεκάφθογγη τεχνική. Προσπαθούσε σε κάθε νέο του έργο να πει κάτι καινούριο και πρωτότυπο και να μην επαναλάβει τον εαυτό του όπως αυτός υπήρξε σε προηγούμενα έργα. Το στιλ του είναι πολύ καθαρό και η τέχνη του μπορεί να θεωρηθεί ότι «ανακεφαλαιώνει» όλα τα στιλ που προηγούνται από αυτόν, παραμένοντας βέβαια άρτια κατασκευασμένη.
Συνθετικό έργο
Το συνθετικό του έργο περιλαμβάνει όπερες, χοροδράματα με πιο γνωστά την Ιεροτελεστία της Άνοιξης, τον Πετρούσκα και Το Πουλί της Φωτιάς, κομμάτια για ορχήστρα, έργα για πιάνο, μουσική δωματίου, τραγούδια και κομμάτια για φωνή και ορχήστρα.
Παραπομπές
Κατηγορία:Κλασικοί συνθέτες του 20ού αιώνα Κατηγορία:Βραβευμένοι με Γκράμι Κατηγορία:Ρώσοι Κατηγορία:Ρώσοι συνθέτες κλασικής μουσικής
Αντώνιος Λογοθέτης
Ο Αντώνιος Λογοθέτης ήταν βυζαντινός βιβλιογράφος του 15ου αιώνα.
Βιογραφικά στοιχεία
Η καταγωγή του ήταν από την Αθήνα. Ο οίκος της οικογένειας Λογοθέτη είναι γνωστότατος επί Τουρκοκρατίας.
Έγραψε δύο κώδικες που φυλάγονται στην Λαυρεντιακή βιβλιοθήκη της Φλωρεντίας με αύξοντες αριθμούς 9 του pluteus 69 και 7 του pluteus 55 αντίστοιχα.
Ο πρώτος κώδικας περιέχει μια ιστορική συγγραφή του Πολύβιου, ενώ ο δεύτερος περιέχει αποφθέγματα του Πλουτάρχου. Από τις σημειώσεις των κωδίκων βλέπουμε ότι ο Αντώνιος Λογοθέτης αντέγραψε τους δύο κώδικες με δαπάνη της γνωστού Ιταλού αρχαιομαθούς Φραγκίσκου Φιλέλφου κατά την διαμονή του στην Σιένη της Ιταλίας, όπου και διέτριβε ο Λογοθέτης. Ο Λογοθέτης μάλλον δεν άφησε καλή εντύπωση στον χρηματοδότη του, αφού διαβάζουμε σε ελληνική επιστολή του Φιλέλφου προς τον Πατριάρχη Γεώργιο Σχολάριο και σε μια δεύτερη μετά την άλωση της Κωνσταντινούπολης στον Γεννάδιο γράφοντας: «Πλην γραφέα έχομεν Αθηναίον μεν, οκνηρόν δε τα πάντα, πλην του οίνου και των ομοίων.»
Μονή Χιλανδαρίου
Η Ιερά Πατριαρχική και Σταυροπηγιακή Μονή Χιλανδαρίου (σερβικά: Манастир Хиландар) είναι μία εκ των είκοσι μονών του Αγίου Όρους και κατατάσσεται τέταρτη στην ιεραρχική τάξη των Αγιορείτικων μονών. Είναι σερβικό μοναστήρι και βρίσκεται στο βορειοανατολική πλευρά του Αγίου Όρους.
Έχει εξωτερικά εμφάνιση μεσαιωνικού κάστρου, καθώς είναι οχυρωμένη με τείχη που έχουν ύψος 30 μέτρων, μήκος 140 μέτρων και περιβάλλουν μια περιοχή πλάτους 75 μέτρων. Το μοναστήρι πήρε αυτή τη μορφή, εξαιτίας των συχνών πειρατικών επιδρομών κατά το παρελθόν. Θεωρείται το σημαντικότερο κέντρο του σερβικού πολιτισμού αφού η συμβολή του είναι τεράστια στη διαμόρφωση της παιδείας και της πνευματικότητας των Σέρβων μέσα στην ιστορία. Διατηρεί μια εξαιρετικά πλούσια συλλογή από πρωτότυπα παλαιά χειρόγραφα, εικόνες, τοιχογραφίες, έτσι ώστε σήμερα να θεωρείται από τους πιο σημαντικούς θησαυρούς του Σερβικού μεσαιωνικού πολιτισμού γενικότερα. Βρίσκεται στη λίστα της παγκόσμιας κληρονομιάς της UNESCO από το 1988, μαζί με άλλες 19 Μονές του Αγίου Όρους.
Καθηγούμενος της Ιεράς Μονής είναι ο Αρχιμανδρίτης Μεθόδιος Χιλανδαρινός.
Ιστορία
thumb|left|Οι κτίτορες της μονής Άγιοι Σάββας και Συμεών.
15ος – 18ος αιώνας
Οι Τούρκοι κατέκτησαν οριστικά τη χερσόνησο του Άθω το 1430 κα έτσι άρχισαν οι βιαιότητες και η ανομία. Έτσι αρκετοί μοναχοί εγκατέλειψαν τη Μονή και έφυγαν για τη Σερβία. Η κατάσταση ομαλοποιήθηκε μόνο με την έκδοση φιρμανίου του Σουλτάνου Μωάμεθ Β΄ του Πορθητή το 1457 με το οποίο κατοχυρώθηκε και πάλι η αυτονομία και τα δικαιώματα όλων των μονών του Αγίου Όρους. Μετά και την οριστική κατάκτηση όλης της Σερβίας, η μονή αναζήτησε νέους ισχυρούς προστάτες και βοήθεια από άλλες χώρες. Η Αγγελίνα Μπράνκοβιτς ( σύζυγος Τιτουλάριου της Ουγγαρίας και Σέρβου Δεσπότη) το 1503 παρακάλεσε τον Ρώσο πρίγκηπα Βασίλειο Ιβάνοβιτς να θέσει υπό την προστασία του το μοναστήρι.
Ο προ-ηγούμενος της μονής επισκέφθηκε το 1550 με 3 άλλους μοναχούς τη Μόσχα και από τον Ιβάν Δ΄ τον Τρομερό ζήτησε προστασία. Ο τσάρος ζήτησε από τον Σουλτάνο περισσότερα δικαιώματα για τη Μονή. Το 1556 ο τσάρος έστειλε μεγάλη οικονομική βοήθεια στη μονή και πολύτιμα δώρα. Και οι επόμενοι τσάροι βοήθησαν τη μονή. Ο τσάρος Φιόντορ Α΄ Ιωάννοβιτς, (μετά από αίτημα του προ-ηγουμένου) το 1591 εξέδωσε χρυσόβουλο με το οποίο καθόρισε τη σταθερή οικονομική βοήθεια και υποστήριξη της ρωσικής Μονής Αγίου Παντελεήμονος στο Άγιο Όρος.130px|thumb|left|Τσάρος Ιβάν Δ΄ ο Τρομερός, μέγας δωρητής της Μονής
Το έτος 1558 ο Κυριακός ο Θεσσαλονικεύς έφθασε στη Μονή Χιλανδαρίου και εκάρη μοναχός λαμβάνοντας το μοναχικό όνομα Κύριλλος. Ασκήτευσε επί οκταετία σε μετόχι της Μονής. Σε ηλικία 22 ετών ταξίδεψε μαζί με άλλους δύο χιλανδαρινούς μοναχούς στη Θεσσαλονίκη όπου μαρτύρησε δια πυρός από τους οθωμανούς, στις 6 Ιουλίου 1566 μπροστά στον Ιερό Ναό Αγίων Κωνσταντίνου και Ελένης Ιπποδρομίου Θεσσαλονίκης. Ο μάρτυρας είναι γνωστός ως ο Άγιος Κύριλλος ο οσιομάρτυρας ο Θεσσαλονικεύς.
Η πυρκαγιά και η αποκατάσταση
thumb|right|Η Μονή το 2006, μετά τη μεγάλη πυρκαγιά και κατά τη διάρκεια της αποκατάστασης. Στις 3 προς 4 Μαρτίου 2004 στη Μονή, κατά τη διάρκεια της νύκτας ξέσπασε πυρκαγιά που γρήγορα έλαβε καταστροφικές διαστάσεις. Σύμφωνα με την επίσημη εκδοχή η φωτιά προκλήθηκε από βουλωμένη καμινάδα. Η φωτιά έκαψε πάνω από το μισό των κτιρίων της Μονής, 5761 τ.μ. από τα συνολικά 10.500 τ.μ.m2. Κάηκαν ολοσχερώς δύο κονάκια, ο ξενώνας το ηγουμενείο και τέσσερα παρεκκλήσια. Η πυρκαγιά από τη μια πλευρά έφτασε μέχρι την τραπεζαρία της Μονής από τη δε άλλη πλευρά έως τον πύργο του Αγ. Σάββα. Οι μοναχοί μαζί με τους εργάτες της Μονής και πέντε ομάδες της Πυροσβεστικής που ήρθαν από τις Καρυές και τον Πολύγυρο κατάφεραν να σβήσουν τη φωτιά. Η αποκατάσταση των υλικών καταστροφών άρχισε αμέσως, σχεδιάστηκε αρχικά να ολοκληρωθεί μέχρι το τέλος του 2011. Στην πορεία των εργασίων διαπιστώθηκε πως μαζί με τα κτίρια που έπρεπε εκ νέου να κτισθούν έπρεπε να ανακαινισθούν και τα υπόλοιπα εναπομείναντα κτίρια που υπέστησαν ελαφρότερες ζημιές. Η αδερφότητα της Μονής Χιλανδαρίου με τη σημαντική οικονομική, υλικοτεχνική και επιστημονική βοήθεια που έλαβε κυρίως από το κράτος της Σερβίας και της Σερβικής Ορθόδοξης Εκκλησίας όπως επίσης και από τις χρηματικές προσφορές απλών πολιτών από την Ελλάδα, τη Ρωσία, το Σερβικό κρατίδιο της Βοσνίας και της Σερβικής διασποράς κατάφερε τελικά να αποκαταστήσει μέχρι το 2019 περισσότερο από το 80% του μοναστηριακού συγκροτήματος.
Καθολικό, Παρεκκλήσια
Το Καθολικό της μονής Χιλανδαρίου, που κτίσθηκε γύρω στο 1293, είναι αφιερωμένο στα Εισόδια της Θεοτόκου αποτελεί ένα από τους κομψότερους ναούς του Αγίου Όρους. Από το αρχικό, διατηρείται το θαυμάσιο δάπεδο από λευκό μάρμαρο μ' ένα μεγάλο σταυρό στη μέση, περιβαλλόμενο από ψηφιδωτές ταινίες διαφόρων πετρωμάτων. Η τοιχογράφησή του συνδέεται με τη Μακεδονική σχολή και είναι των ζωγράφων Ευτυχίου και Μιχαήλ. Θα πρέπει να έγινε γύρω στα 1313. Αξιόλογο είναι επίσης το ξυλόγλυπτο τέμπλο του 1774. Εδώ ακόμα βρίσκεται ο αρχικός τάφος του Αγίου Συμεών και πάνω από αυτόν βρίσκεται η επάργυρη σαρκοφάγος από το 1973. Η παλαιά ξύλινη σαρκοφάγος βρίσκεται στο σκευοφυλάκειο της μονής. Στην ανατολική γωνία του περιβόλου της μονής Χιλανδαρίου και μπροστά από τον πύργο του Αγίου Σάββα, βρίσκεται το παρεκκλήσι των Αρχαγγέλλων. Στις πτέρυγες της μονής υπάρχουν άλλα ένδεκα παρεκκλήσια. Τα εννέα από αυτά είναι αγιογραφημένα, με τοιχογραφίες του 13ου μέχρι και του 18ου αιώνα. Από τα μη τοιχογραφημένα, των Αγίων Τεσσαράκοντα, έχει αξιόλογες φορητές εικόνες και ένα βημόθυρο του 1623. Το παρεκκλήσι του Αγίου Συμεών εγκαινιάστηκε πρόσφατα στο ομώνυμο κελί του. Βρίσκεται δίπλα στο καμπαναριό και πάνω από το ιστορικό πηγάδι της μονής. Έξω από τον περίβολο της μονής βρίσκονται δύο παρεκκλήσια. Εκείνο του κοιμητηρίου της μονής και στον κήπο το παρεκκλήσι του Αγίου Τρύφωνα. Ο κοιμητηριακός ναός είναι του Ευαγγελισμού της Θεοτόκου.
Εξαρτήματα
Η μονή Χιλανδαρίου έχει εξαρτήματά της είκοσι έξι κελιά, από τα οποία δύο κοντά στο μοναστήρι και τα υπόλοιπα στις Καρυές. Από τα κελιά αυτά είναι κατοικήσιμα τα ένδεκα. Κοντά στη μονή βρίσκεται το κελί της Αγίας Τριάδος. Ιδιαίτερα αξιόλογο είναι επίσης το κελί της Μολυβοκκλησιάς, μισή ώρα βορειοδυτικά των Καρυών, με σπουδαίες τοιχογραφίες Κρητικής σχολής και πολύ αξιόλογο ξυλόγλυπτο τέμπλο του 17ου αιώνα στον ναό του Κοιμήσεως της Θεοτόκου. Εξάρτημά της είναι και το ιστορικό Κάθισμα του Αγίου Βασιλείου πρώην μονύδριο, σε απόσταση 2,5 χιλιομέτρων από τη μονή. Βρίσκεται στον αρσανά της μονής προς την πλευρά του Θρακικού πελάγους. Από τα μετόχια της μονής σήμερα σώζωνται τρία: της Κομίτσας, της Ζωοδόχου Πηγής κοντά στην Ιερισσό, και του Αγίου Νικολάου στη Σωζόπολη της Χαλκιδικής. Στις Καρυές η μονή Χιλανδαρίου έχει το ιστορικότερο ίσως Ησυχαστήριο του Αγίου Όρους. Καλείται Τυπικαριό, όπου ο άγιος Σάββας, σύμφωνα με την παράδοση, έφερε από τη Λαύρα του Αγίου Σάββα στην Παλαιστίνη τη σωζόμενη ακόμα και σήμερα εικόνα της Θεοτόκου της Γαλακτοτροφούσας όπως και την πατερίτσα του Αγίου Σάββα του Ηγιασμένου. Λειτουργεί με το δικό του τυπικό από το 1199, που προσδιορίζει και τις προϋποθέσεις μοναχικής διαβίωσης αλλά και τις σχέσεις με την κυρίαρχη μονή.
Τοποθεσία
Η Μονή Χιλανδαρίου είναι χτισμένη σε απόσταση, περίπου, πέντε χιλιομέτρων από τον αρσανά της, το λιμανάκι της, σε μία καταπράσινη κοιλάδα στα βορειοανατολικά του Άθω. Προστατεύεται από τις στρογγυλεμένες κορυφές των λόφων που ανεβαίνουν μαλακά από τη θαλασσοδαρμένη ανατολική ακτή της χερσονήσου προς τη Δύση, προς την οροσειρά της χερσονήσου. Απέχει 2,30 ώρες από τη Μονή Ζωγράφου και 1,30 από τη Μονή Εσφιγμένου.
Μοναστική δύναμη
Η Μοναστική δύναμη της Μονής, σύνολο μοναχών και εξαρτηματικών, κυμαίνεται σήμερα στα 70 άτομα.
Άξια ενδιαφέροντος
thumb|Η εικόνα της [[Παναγία Τριχερούσα|Παναγίας Τριχερούσας]]Στη Μονή αυτή αξίζει να δουν οι επισκέπτες τις τοιχογραφίες της μακεδονικής σχολής που βρίσκονται στο καθολικό, στη τράπεζα και στο παρεκκλήσιο του Αγίου Γεωργίου, την ασημένια λάρνακα του αγίου Συμεών με το κλήμα (οι καρποί του οποίου φέρονται να έχουν λύσει, σύμφωνα με τη παράδοση, τη στειρότητα πολλών γυναικών). Δύο σταυροί με Τίμιο Ξύλο, κομμάτια από το ακάνθινο στεφάνι και το καλάμι του Ιησού, ίχνη αίματος του Ιησού, το Άγιο Μανδήλιο του Ιησού, μέρος από το σάβανο του Ιησού, Άγιο μύρο του Ιησού, μικρές πέτρες του Γολγοθά, το λιβάνι και η σμύρνα που πρόσφεραν οι Μάγοι στον Ιησού, ιερά λείψανα των Αγίων: Γεωργίου, Ιουστίνης, Παρασκευής, Ονούφριου, Ιωάννη Προδρόμου, Βαρβάρας, Συμεών στυλίτη, Γρηγορίου Θεολόγου, Παντελεήμονος, Ευστρατίου, Μαρίνας, Ευτύχιου, Νικηφόρου, Προφήτη Ησαϊα. Υπάρχουν 8 θαυματουργές εικόνες της Παναγίας οι πιο γνωστές εκ των οποίων η θαυματουργή εικόνα της Παναγίας της Τριχερούσας, της Παναγίας της Αβραμιώτισσας, η ψηφιδωτή εικόνα της Παναγίας της Οδηγήτριας. Επίσης, διακρίνονται κάποια κεντητά άμφια και υφάσματα, το δίπτυχο με τις 24 μικρογραφίες, και πολυθρόνες κοσμημένες με φίλντισι. Στη βιβλιοθήκη του μοναστηριού περιέχονται 181 ελληνικοί και 809 σλαβικοί κώδικες, τουλάχιστον 20.000 έντυπα βιβλία εκ των οποίων 3.000 είναι ελληνικά, καθώς επίσης και 400 έγγραφα διαφόρων γλωσσών. Επίσης την ιστορική βιβλιοθήκη της Μονής, το ιερό σκευοφυλάκιο όπως και το πλούσιο εικονοφυλάκιο.
Εξωτερικοί σύνδεσμοι
Χιλανδαριου
Ο Αρχάριος
Η εν λόγω ταινία θεωρείται από τις πιο έξοχες δουλειές του Γουές Άντερσον, ενώ πολλοί ήταν οι κριτικοί που ονόμασαν ως την καλύτερη ταινία της δεκαετίας του 1990. Το 2016, η ταινία εισήχθη στο National Film Registry, από τη Βιβλιοθήκη του Κογκρέσου, ως «πολιτιστικά, ιστορικά, ή αισθητικά σημαντική».
Εξωτερικοί σύνδεσμοι
Κατηγορία:Ταινίες του 1998 Κατηγορία:Αγγλόφωνες ταινίες Κατηγορία:Αμερικανικές ταινίες Κατηγορία:Αμερικανικές δραματικές κωμικές ταινίες Κατηγορία:Αμερικανικές ταινίες ενηλικίωσης Κατηγορία:Ταινίες σε σκηνοθεσία Γουές Άντερσον Κατηγορία:Ταινίες παραγωγής Touchstone Pictures Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής Κατηγορία:Ταινίες γυρισμένες στο Χιούστον Κατηγορία:Ταινίες με μουσική σύνθεση Μαρκ Μάδερσμπρο
Πολιτισμός της Λετονίας
μικρογραφία|250x250εσ|Ένας λετονικός πολιτιστικός σύλλογος στο [[Ληντς στην Αγγλία.]]Ο πολιτισμός της Λετονίας συνδυάζει την παραδοσιακή λετονική και λιβονική κληρονομιά με επιρροές από της πλούσιας ιστορικής κληρονομιάς της χώρας.
Ιστορία
Η περιοχή της Λετονίας κατοικείται από το 9000 π.Χ.. Οι βαλτικές φυλές, πρόγονοι των σημερινών Λετονών, έφτασαν το 3000 π.Χ. Τον 13ο αιώνα μετά την κατάκτηση της σημερινής Λετονίας, οι Γερμανοί της Βαλτικής εγκαταστάθηκαν εδώ και σταδιακά έγιναν η ανώτερη τάξη και οι ηγεμόνες της Λετονίας, ενώ οι Λετονοί και Λιβονιανοί έχασαν τις θέσεις τους, και είχαν γίνει υπηρέτες έως τον 16ο αιώνα. Αυτό προκάλεσε την γερμανοποίηση των μορφωμένων κατοίκων από άλλες εθνικότητες, ωστόσο διατηρούνταν κάποιες τοπικές παραδόσεις. Τον 19ο αιώνα, όταν η δουλεία καταργήθηκε άρχισε να υπάρχει ένα λετονικό εθνικιστικό κίνημα, η Πρώτη Εθνική Αφύπνιση. Οδηγούμενη από τους "Νέους Λετονούς", ενθάρρυνε τους Λετονούς να γίνουν καλλιτέχνες και μελετητές, διατηρώντας παράλληλα την πολιτιστική τους κληρονομιά και τη γλώσσα. Η κίνηση αντιμετωπίστηκε από μια περίοδο Εκρωσισμού, ακολουθούμενη από το αριστερό κίνημα Νέο Ρεύμα στις αρχές του 20ου αιώνα, το οποίο θεωρείται ως μια περίοδο κατά την οποία ο πολιτισμός της Λετονίας άνθισε. Αυτό προκάλεσε τη δεύτερη "Εθνική Αφύπνιση", οδηγώντας τελικά στην ανακήρυξη της ανεξάρτητης Λετονίας το 1918.
Στις 15 Μαΐου 1934, ο Κάρλις Ουλμάνις κατέλαβε την εξουσία με ένα πραξικόπημα και καθιέρωσε ένα αυταρχικό καθεστώς, το οποίο κράτησε μέχρι το ξέσπασμα του Β΄ Παγκοσμίου Πολέμου και την αρχή της Σοβιετικής κατοχής στο 1939-40. Σε πολιτιστικό επίπεδο, ωστόσο, η περίοδος αυτή θεωρείται ως μια "χρυσή εποχή" για τη Λετονία. Κατά τη διάρκεια του πολέμου, με μια περίοδο της γερμανικής κατοχής από το 1941-45, η Λετονία έχασε την ανεξαρτησία της, καθώς είχε καταληφθεί από την ΕΣΣΔ και αποτέλεσε μέρος της ως η Λετονική ΣΣΔ. Η Σοβιετική κυριαρχία έληξε το 1991 κατά τη διάρκεια της τρίτης "Εθνικής Αφύπνισης".
Άνθρωποι
Η πλειοψηφία των κατοίκων είναι Λετονοί. Υπάρχει μια πολιτισμικά και γλωσσικά ξεχωριστή υποομάδα, οι Λατγάλιοι, που κατοικούν στην περιοχή της Λατγαλίας στην ανατολική Λετονία. Μια άλλη αυτόχθονη ομάδα είναι οι Λιβονιανοί, των οποίων η Φιννική Λιβονική γλώσσα έχει σχεδόν εκλείψει. Η μεγαλύτερη μειονοτική ομάδα είναι οι Σλαβικοί λαοί, και κυρίως οι Ρώσοι. Άλλες γνωστές μειονότητες είναι οι Ρομά, οι Γερμανοί της Βαλτική και οι Εβραίοι, των οποίων ο πληθυσμός μειώθηκε σημαντικά μετά τον Δεύτερο Παγκόσμιο Πόλεμο, καθώς και οι Λιθουανοί και Εσθονοί.
Θρησκεία
Μέχρι το 12ο αιώνα, οι Λετονοί ήταν φυσιοδίφες ή αλλιώς ειδωλολάτρες. Ο Χριστιανισμός έφτασε στη Λετονία το 12ο και 13ο αιώνα και ήταν η πιο επιδραστική θρησκεία στην περιοχή μέχρι την άφιξη του Κομμουνισμού του 20ου αιώνα, όταν όλες οι θρησκείες είχαν απαγορευτεί. Σήμερα η πλειονότητα των Λετονών ανήκουν στη Λουθηρανική Εκκλησία με μεγάλες Καθολικές και Ορθόδοξες Χριστιανικές μειονότητες.
Περιοχές
μικρογραφία|200x200εσ|Χάρτης των ιστορικών περιοχών της Λετονίας, μαζί με τις λετονικές πολιτιστικές ομάδες Η Λετονία χωρίζεται σε διάφορες πολιτιστικές και ιστορικές περιοχές: τις Βίντζεμε, Λατγαλία, Κουρλάνδη και Σεμιγαλλία. Μερικές φορές, οι περιοχές Σέλιγια και Μαλιένα διακρίνονται επίσης.
Λαογραφία
Οι Λετονοί έχουν πλούσια κληρονομιά παραδοσιακής λαογραφίας, ειδικά στα δημοτικά τραγούδια. Με χρονολογία δημιουργίας ακόμα και πάνω από χίλια χρόνια πριν, έχουν εντοπιστεί περισσότερα από 1,2 εκατομμύρια κείμενα και 30.000 μελωδίες από παραδοσιακά τραγούδια.
Αρχιτεκτονική
Μια μορφή παραδοσιακής αρχιτεκτονικής στη Λετονία είναι σπίτια από κούτσουρα. Η θέση των σπιτιών διαφέρει μεταξύ των περιφερειών. Στη δυτική Λετονία, τα ενιαία αγροκτήματα είναι πιο δημοφιλής και στα χωριά, τα σπίτια είναι τοποθετημένα σε έναν κύκλο γύρω από μια κεντρική πλατεία. Στην ανατολική Λετονία, τα χωριά είναι πιο δημοφιλή και τα σπίτια είναι τοποθετημένα κατά μήκος ενός κεντρικού δρόμου. Αυτό θεωρείται ως μια επιρροή από την γειτονική Ρωσία.
Πολιτιστικός κανόνας
Ο Λετονικός Πολιτστικός Κανόνας είχε επιλεγεί από μια σειρά από ομάδες εμπειρογνωμόνων στους τομείς της αρχιτεκτονικής και του σχεδιασμού, τον κινηματογράφο, τη λογοτεχνία, τη μουσική, τη σκηνική τέχνη, την τέχνη, τις εθνικές παραδόσεις και τις εικαστικές τέχνες. Περιέχει ένα σύνολο 99 έργων. Ξεκίνησε το 2007 και τώρα έχει ολοκληρωθεί.
Αναφορές
Κατηγορία:Πολιτισμός της Λετονίας
Κατάλογος πρωθυπουργών του Καναδά
Ο Πρωθυπουργός του Καναδά είναι ο επίσημος ανώτερος υπάλληλος που υπηρετεί ως ο κύριος Υπουργός του Στέμματος, πρόεδρος του Υπουργικού Συμβουλίου και κατά συνέπεια Επικεφαλής της Κυβέρνησης του Καναδά. Επίσημα ο πρωθυπουργός διορίζεται από τον Γενικό Κυβερνήτη του Καναδά, αλλά σύμφωνα με τις συνταγματικές διατάξεις, ο πρωθυπουργός πρέπει να έχει την εμπιστοσύνη της Βουλής των Αντιπροσώπων. Κανονικά, είναι ο ηγέτης του κοινοβουλευτικού κόμματος με τον μεγαλύτερο αριθμό εδρών στη Βουλή, αλλά εάν ο ηγέτης δεν έχει την υποστήριξη της πλειοψηφίας της Βουλής, ο Γενικός Κυβερνήτης μπορεί να διορίσει άλλον ηγέτη, που έχει την υποστήριξη της πλειοψηφίας ή μπορεί να διαλύσει το κοινοβούλιο και να προκηρύξει νέες εκλογές. Σύμφωνα με την συνταγματική συνθήκη, ο πρωθυπουργός πρέπει να κατέχει έδρα στο κοινοβούλιο, και από τις αρχές του 20ου αιώνα, ειδικότερα στην εκλεγμένη Βουλή των Κοινοτήτων.